"Krig og fred" - det er titlen på årets vikingespil på Lindholm Høje. Folkene bag spillet kæmper med en trængt økonomi - men det berører ikke oplevelsen ved spillet, der starter 17. juni, forsikrer de. Der er for engang skyld kun en enkelt professionel skuespiller med - netop på grund af økonomien. Det er Michael Derlev. Det forringer ikke spillet, forsikrer koordinator Flemming Pedersen. Der er også professionel instruktion på spillet. Det tager skuespilleren Susanne Sangill sig af for fjerde gang. "Krig og fred" er skrevet af Peter Simonsen. Det er hans tredie manuskript til vikingespillet. Det opføres på Lindholm Høje fra 17. til 29. juni.

Opsummering:
Optakt til årets vikingespil på Lindholm Høje